Motivul pentru prestația ștearsă a lui Florinel Coman de la națională: "S-a văzut clar că nu i-a stat capul la meci!"
Florinel Coman (25 de ani) a fost titular la naționala României în amicalul cu Irlanda de Nord, scor 1-1, însă șeptarul de la FCSB a avut o prestație ștearsă.
Coman a jucat puțin mai mult de o oră și a fost înlocuit cu Valentin Mihăilă, în timp ce coechipierii de la FCSB, Darius Olaru și Adrian Șut, au intrat pe teren în minutele 62, respectiv 75.
Florin Prunea: "Lui Coman și Olaru nu le-a stat capul la meci"
Întrebat de ce Florinel Coman și Darius Olaru, doi dintre cei mai buni jucători din Liga 1, nu reușesc să impresioneze și la echipa națională, fostul internațional Florin Prunea a pus evoluțiile celor doi pe seama unei menajări pentru finalul de sezon cu FCSB.
"Eu cred că la Coman și Olaru s-a văzut clar că nu le-a stat capul la meciul de azi. Ei se gândesc la echipa de club mai mult. Se gândesc la obiectivul din acest final de campionat.
Când vor fi 100% cu gândul și la echipa națională, evoluția lor va fi cu totul alta. La Coman s-a văzut că s-a menajat. Sper să nu fie ceva, am văzut că se ținea cu mâna aici, la spate. D-asta cred că nu a forțat", a spus Florin Prunea, la Digisport.
Pentru România urmează meciul amical de la Madrid, contra Columbiei, programat marți, de la ora 21:30.
În iunie, România va mai juca două amicale, cu Bulgaria și Liechtenstein, iar ulterior va merge în Germania pentru EURO 2024, unde adversare vor fi Belgia, Slovacia și Ucraina/Islanda.
România - Irlanda de Nord 1-1
- ROMÂNIA: Fl. Niţă - Mogoş (Sorescu 46), Drăguşin, A. Burcă (Racoviţan 75), Cr. Manea - R. Marin (Şut 75), Cicâldău (Olaru 62) – Man (I. Hagi 75), N. Stanciu, Fl. Coman (Mihăilă 62) – G. Puşcaş. SELECŢIONER: Edward Iordănescu
- IRLANDA DE NORD: C. Hazard (Peacock-Farrell 46) - Hume, Toal, McNair - Bradley, S. Charles, J. Thompson (McCann 71), Lane (McMenamin 62), Spencer – Reid (Magennis 71), Price. SELECŢIONER: Michael O'Neill
- Cartonaşe galbene: A. Burcă 61, G. Puşcaş 76, Sorescu 90+1 / C. Hazard 44, McNair 81
- Arbitri: Kristoffer Karlsson – Mehmet Culum, Fredrik Klyvere (toţi din Suedia) – Andrei Chivulete (România)
Urmăriți SPORT.RO și pe Google News